Public procurement notice: Contract Notice
Published: 2019-03-22
Buyer: Държавна агенция „Електронно управление“
Country: BG
Contract type: Services
Procedure: Open procedure
CPV classification: 72262000: Software development services
Estimated value: 903778 BGN
Submission deadline: 2019-04-23
Award criteria: The most economic tender

Technical requirements: В рамките на проект № BG05SFOP001-1.002-0014 се предвижда изграждане и внедряване на Национален портал за пространствени данни (НППД) на основание чл. 12, ал. 4 от ЗДПД и чл. 7к, ал. 2, т. 4 от ЗЕУ, заимстващ добри практики от INSPIRE порталите на други страни — членки на ЕС, стабилен, лесно използваем, осигуряващ бърз достъп в машинночетим, отворен формат до цялото налично съдържание на масивите от пространствени данни, включени в темите от приложенията на ЗДПД/Директива 2007/2/ЕО и услугите за тях.
Изготвяне на системен проект — изпълнителят трябва да изготви системен проект, в който да са описани всички изисквания за реализирането на системата — основни задачи: определяне на концепция на информационната система на базата на техническото задание; дефиниране на детайлни изисквания и бизнес процеси, които трябва да се реализират в системата; дизайн на информационната система, хардуерната и комуникационната инфраструктура; изготвяне на план за техническа реализация; определяне на потребителския интерфейс.
Разработване на софтуерното решение —  разработване на програмното осигуряване въз основа на съгласувано с възложителя проектно решение по зададените спецификации и приетите за използване програмно-технически средства. Включва и тестване (в тестова среда) на годността му (пълнота и надеждност) чрез контролни примери, както и изготвяне на изискващата се по задание документация. Етапът включва: разработка на модулите на информационната система съгласно изискванията на настоящото техническо задание и системния проект; провеждане на вътрешни тестове на системата (в среда на разработчика); изготвяне на детайлни сценарии за провеждане на приемателните тестове за етапи „Разработка“ и „Внедряване“ на настоящата поръчка.
Тестване — изпълнителят трябва да проведе тестване на софтуерното решение в тестовата и да го внедри в продукционната среда на възложителя, за да демонстрира, че изискванията са изпълнени.
Внедряване — изпълнителят трябва да внедри софтуерното решение в информационната и комуникационната среда на ДАЕУ — инсталиране, конфигуриране, настройка и отстраняване на нередовности на програмните компоненти на системата в условията на експлоатационната среда на ДАЕУ, като се използват съществуващите в ДАЕУ хардуерни платформи и системни софтуерни лицензи.
Обучение — изпълнителят трябва да проведе обучения (за общо 86 (осемдесет и шест) човека) за следните групи и ползватели на софтуерното решение: администратори на НППД  —  служители на ДАЕУ;  служители от ДАЕУ и органите на публичната власт, които по силата на нормативен акт събират, създават, поддържат и разпространяват бази от пространствени данни. Изпълнителят е длъжен да осигури: необходимия хардуер; необходимия софтуер; зала/зали за провеждане на обученията;  учебни материали;  обучителна програма; лектори.
Създаване на видео за популяризиране на Националния портал за пространствени данни — изпълнителят трябва да създаде видео за популяризиране на Националния портал за пространствени данни в контекста на прилагането на Директива INSPIRE в Република БЪЛГАРИЯ. То трябва да бъде достъпно на интернет страницата на ДАЕУ, както и на НППД.
Гаранционна поддръжка — изпълнителят трябва да осигури за своя сметка гаранционна поддръжка за период от минимум 36 месеца след приемане в експлоатация на системата.
При необходимост по време на гаранционния период трябва да бъдат осъществявани дейности по осигуряване на експлоатационната годност на софтуера и ефективното му използване от възложителя, в случай че настъпят явни отклонения от нормалните експлоатационни характеристики, заложени в системния проект.
Проект № BG05SFOP001-1.002-0014 Национален портал за пространствени данни (INSPIRE), който се осъществява с финансов. подкрепа на ОП Добро управление, съфинансирана от Европ. съюз чрез Европ. соц.фонд
Участниците посочват в заявленията подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Подизпълнит. трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основанията за отстраняване.
За последните 3 (три) приключили финансови години участниците следва да имат реализиран минимален общ оборот в размер на 1 735 000 (един милион седемстотин тридесет и пет хиляди) BGN.
Поставеното изискване се доказва с документи по чл. 62, ал. 1, т. 3 от ЗОП (баланс и отчет за приходите и разходите) или се посочва обществено достъпен, безплатен за възложителя регистър, в който да се проверят заявените данни. Информацията обхваща последните 3 приключили финансови години. Информацията може да обхваща и по-кратък период в зависимост от датата, на която участникът е създаден или е започнал дейността си.
Участникът следва да има реализиран минимален общ оборот за последните 3 (три) приключили финансови години, в размер на 1 735 000 (милион седемстотин тридесет и пет хиляди) BGN.

Eligibility requirements: Неприложимо.

Award value: 903778